**DĖL ROKIŠKIO RAJONO SAVIVALDYBĖS TARYBOS 2019 M. GRUODŽIO 20 D. SPRENDIMO TS-254 „DĖL ROKIŠKIO KRAŠTO MUZIEJAUS TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO“ PAKEITIMO**

2020 m. kovo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2019 m. gruodžio 20 d. sprendimo Nr. TS-254 „Dėl Rokiškio krašto muziejaus teikiamų mokamų paslaugų sąrašo ir įkainių patvirtinimo**“** 1 punktu patvirtintą Rokiškio krašto muziejaus teikiamų mokamų paslaugų sąrašą pakeičiant sprendimo priedo 1.2. punktu su 1.2.1. bei 1.2.2. papunkčiais nustatytos mokamos paslaugos pavadinimą ir panaikinant 2.4. punktą.

2. Priedo „Rokiškio krašto muziejaus teikiamų mokamų paslaugų sąrašas ir įkainiai“ 1 punktą ir 2 punktą išdėstyti taip:

|  |  |  |
| --- | --- | --- |
| Paslaugos pavadinimas, apibūdinimas | Kaina, Eur | Pastabos |
| 1. Muziejaus ekspozicijų ir parodų lankymas: | | |
| 1.1. Ekspozicijų Rokiškyje lankymas: | | 1. Muziejaus ekspozicijų ir parodų lankymas yra nemokamas pateikus teisę į nuolaidą patvirtinantį dokumentą: ikimokyklinio amžiaus vaikams; našlaičiams ir tėvų globos netekusiems vaikams; neįgaliesiems, kuriems nustatytas 25 proc. ir mažesnis darbingumo lygis, ir juos lydintiems asmenims (1 asmuo); asmenims, kuriems sukako 80 m., ir vyresniems; Lietuvos muziejų darbuotojams; Tarptautinės muziejų tarybos (ICOM ) nariams. Pastaba taikoma 1, 2, 3 sąrašo paslaugoms.  2. Audiogidų paslauga ekspozicijų ir parodų lankytojams teikiama nemokamai.  3. 1.1.2. ir 1.2.2 papunkčiuose numatyta kaina taikoma pateikus teisę patvirtinantį pažymėjimą. |
| 1.1.1. suaugusiems | 3,00 |
| 1.1.2. moksleiviams, studentams, nuolatinės privalomosios karo tarnybos kariams, pensininkams (iki 80 m.) | 1,00 |
| 1.2. Muziejaus ekspozicijų Kriaunose lankymas: | |
| 1.2.1. suaugusiems | 1,00 |
| 1.2.2. moksleiviams, studentams, nuolatinės privalomosios karo tarnybos kariams, pensininkams (iki 80 m.) | 0,60 |
| 1.3. Parodų lankymas | 1,00 |
| 2. Ekskursijos vedimas 1,5 val.: | | |
| 2.1. muziejuje | 10,00 |  |
| 2.2. senamiestyje ir Šv. Mato bažnyčioje | 10,00 |  |
| 2.3. Liongino Šepkos parke | 4,00 |  |
| 2.4. Kriaunų krašto istorijos ir etnografijos ekspozicijoje | 4,00 |  |
| 2.5. J. ir S. Smalinskų medžioklės trofėjų parodoje (Laisvės g. 19, Rokiškis) | 10,00 |  |

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2019 M. GRUODŽIO 20 D. SPRENDIMO TS-254 „DĖL ROKIŠKIO KRAŠTO MUZIEJAUS TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO“ PAKEITIMO“ AIŠKINAMASIS RAŠTAS**

2020-03-27

Rokiškis

**Parengto sprendimo projekto tikslai ir uždaviniai.** Sprendimo tikslas – pakeisti iki tol galiojusio Rokiškio krašto muziejaus teikiamų paslaugų sąrašą, patvirtintą Rokiškio rajono savivaldybės tarybos 2019 m. gruodžio 20 d. sprendimu Nr. TS-254, panaikinat Laisvės kovų istorijos muziejuje Obeliuose teikiamas mokamas paslaugas.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas ir Lietuvos Respublikos muziejų įstatymas.

**Sprendimo projekto esmė.** 2014-2020 metų nacionalinės pažangos programos, kuria įgyvendinama Valstybės pažangos strategija „Lietuva 2030“, 1.2 tikslo „Stiprinti tapatybę, pilietiškumą, atsakomybę ir bendradarbiavimą“ viena iš priemonių įvardijamas kultūrinio ir istorinio paveldo objektų, muziejų lankymas. Vyriausybė baigia rengti 2021-2030 metų nacionalinį pažangos planą, kuriame pilietiškumo aspektas taip pat stipriai išreikštas pažangos srityje „Sumani visuomenė“.

Rokiškio rajone nuo 1998 m. veikia Rokiškio krašto muziejaus struktūrinis padalinys – Laisvės kovų istorijos muziejus Obeliuose, siūlantis ekspozicijų lankymą, temines edukacijas, organizuojantis pilietiškumo ugdymo renginius visų amžiaus grupių gyventojams ir turistams. Muziejuje sukaupta per 9000 eksponatų. Jie suskirstyti atskiromis temomis: Obelių krašto, Lietuvos valstybės istorijos, lietuvių liaudies meno, Lietuvos kariuomenės, partizanų kovų šiaurės rytų Lietuvoje, numizmatikos. Rokiškio rajono savivaldybės tarybos 2019 m. gruodžio 20 d. sprendimu Nr. TS-254 „Dėl Rokiškio krašto muziejaus teikiamų mokamų paslaugų sąrašo ir įkainių patvirtinimo“ buvo nustatytos Laisvės kovų istorijos muziejaus Obeliuose lankymo kaina (suaugusiems – 1,00 Eur, moksleiviams, studentams, nuolatinės privalomosios karo tarnybos kariams, pensininkams (iki 80 m.) – 0,60 Eur) ir 1,5 val. ekskursijos vedimo kaina (grupei – 4,00 Eur.). Minėtųjų paslaugų 2017-2019 metų analizė (žr. Priedą) rodo lankytojų skaičius ir pajamas. Muziejus turi vertingą pasiūlą ugdymo įstaigų grupėms. Nemokamo lankymo galimybė, derinant su didesne informacijos sklaida, gali pritraukti keliskart daugiau lankytojų iš viso regiono.

**Galimos pasekmės, priėmus siūlomą tarybos sprendimo projektą:**

**- teigiamos**: nelieka materialinių suvaržymų lankytis ekspozicijose ir taip ugdyti visuomenės pilietiškumą, taip pat sumažėja administravimo našta (pildomi tik lankytojų statistikos dokumentai, nebepildomi finansiniai dokumentai);

**- neigiamos** – įstaiga negaus spec. lėšų už mokamas paslaugas.

**Kokia sprendimo nauda Rokiškio rajono gyventojams.** Šis sprendimas naudingas įvairioms gyventojų ir turistų grupėms, taip pat socialiai pažeidžiamiems, neįgaliesiems, pensininkams, vaikams.

**Finansavimo šaltiniai ir lėšų poreikis**. Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus Irena Matelienė

vyriausioji specialistė